11. ฐานะการเงินและผลการดำเนินงาน

สรุปนโยบายการบัญชีที่สำคัญ ของบริษัทฯ โดยสรุปมีดังต่อไปนี้ :-

การเปลี่ยนแปลงนโยบายการบัญชี

ในไตรมาสแรกของปี 2550
บริษัทได้เปลี่ยนแปลงนโยบายการบัญชีสำหรับเงินลงทุนในบริษัทร่วมจากวิธีส่วนได้เสียมาเป็นวิธีราคาทุนในงบการเงินเฉพาะบริษัท
เพื่อให้เป็นไปตามมาตรฐานการบัญชีฉบับที่ 44 (ปรับปรุง
2550)เรื่องงบการเงินรวมและงบการเงินเฉพาะกิจการ และมาตรฐานการบัญชีฉบับที่ 45
(ปรับปรุง 2550) เรื่องเงินลงทุนในบริษัทร่วม งบกำไรขาดทุนเฉพาะบริษัทสำหรับปีสิ้นสุดวันที่ 31
ธันวาคม 2549 และงบดุลเฉพาะบริษัท ณ วันที่ 31 ธันวาคม
2549ได้จัดทำขึ้นจากการปรับปรุงงบการเงินของบริษัทที่บันทึกเงินลงทุนตามวิธีส่วนได้เสียและปรับปรุงย้อนหลังเสมือนว่าบริษัทได้บันทึกเงินลงทุนดังกล่าวโดยใช้วิธีราคาทุนตามนโยบายการบัญชีใหม่มาโดยตลอด
การเปลี่ยนแปลงนโยบายดังกล่าวมีผลกระทบต่อรายการในงบการเงินเฉพาะบริษัทดังนี้

  ------------- ------------------------------------ ------------------------------------------ ----------------------
                                                                                                หน่วย : บาท

                                                                                                ณ วันที่ 31 ธันวาคม 2549

  งบดุล                                                                                          

                เงินลงทุนในบริษัทร่วมลดลง                                                            (116,908.53)

                กำไรสะสมปลายปีลดลง                                                               (346,908.53)

                ขาดทุนที่ยังไม่เกิดขึ้นจริงของหลักทรัพย์เผื่อขาย                                              

                                                     ของบริษัทร่วมลดลง                             230,000.00

                                                                                                

                                                                                                สำหรับปีสิ้นสุดวันที่ ธันวาคม
                                                                                                2549

                                                                                                31 ธันวาคม2549

  งบกำไรขาดทุน                                                                                   

                ส่วนแบ่งกำไรในบริษัทร่วมลดลง                                                         (154,845.00)

                กำไรสุทธิลดลง                                                                     (154,845.00)

                กำไรต่อหุ้นลดลง (หน่วย : บาท)                                                       (0.01)
  ------------- ------------------------------------ ------------------------------------------ ----------------------

การรับรู้รายได้และค่าใช้จ่าย

บริษัทรับรู้รายได้และค่าใช้จ่ายตามเกณฑ์คงค้าง

รายได้จากการขายหนังสือพิมพ์และสิ่งตีพิมพ์ รับรู้รายได้เมื่อได้ส่งมอบให้ผู้ซื้อแล้ว

รายได้จากการให้บริการโฆษณา รับรู้รายได้เมื่อให้บริการเสร็จสิ้น

เงินสดและรายการเทียบเท่าเงินสด

เงินสดและรายการเทียบเท่าเงินสดที่แสดงในงบกระแสเงินสด ได้แก่ เงินสดในมือ
เงินฝากธนาคารทุกประเภท และเงินฝากประจำที่มีวันครบกำหนดไม่เกิน 3 เดือน
ยกเว้นเงินฝากธนาคารที่ติดภาระค้ำประกัน

ค่าเผื่อหนี้สงสัยจะสูญ

บริษัทฯ มีนโยบายการตั้งค่าเผื่อหนี้สงสัยจะสูญสำหรับลูกหนี้ที่เกินกำหนดชำระ ดังนี้

  ---------------------------------------- -- ---------------------------
  ระยะเวลา                                    อัตราการตั้งค่าเผื่อหนี้สงสัยจะสูญ

  เกินกำหนดชำระ 90 วัน แต่ไม่เกิน 180 วัน           20%

  เกินกำหนดชำระ 181 วัน แต่ไม่เกิน 270 วัน          40%

  เกินกำหนดชำระ 270 วันขึ้นไป                     100%
  ---------------------------------------- -- ---------------------------

สำหรับลูกหนี้การค้าบาร์เตอร์และลูกหนี้อื่นๆ
จะตั้งค่าเผื่อหนี้สงสัยจะสูญเท่าจำนวนหนี้ที่คาดว่าจะเก็บเงินจากลูกหนี้ไม่ได้
โดยประมาณจากประสบการณ์ในการเก็บหนี้และพิจารณาถึงฐานะการเงินของลูกหนี้ในปัจจุบัน

สินค้าคงเหลือ

สินค้าคงเหลือแสดงในราคาทุนตามวิธีเข้าก่อน – ออกก่อน
หรือมูลค่าสุทธิที่คาดว่าจะได้รับแล้วแต่ราคาใดจะต่ำกว่า

เงินลงทุนชั่วคราว

เงินลงทุนชั่วคราวที่เป็นตราสารหนี้อายุไม่เกิน 1 ปี
จะถือจนครบกำหนดชำระแสดงในราคาทุนตัดจำหน่าย
จำนวนที่ตัดจำหน่ายรับรู้เป็นรายได้หรือค่าใช้จ่ายในงบกำไรขาดทุน

เงินลงทุนในหลักทรัพย์เพื่อค้าแสดงด้วยมูลค่ายุติธรรม ผลต่างระหว่างราคาตามบัญชี
กับมูลค่ายุติธรรมแสดงเป็นรายการกำไรหรือขาดทุนสุทธิในงบกำไรขาดทุนโดยทันที

เงินลงทุนระยะยาว

เงินลงทุนในบริษัทร่วมแสดงตามวิธีส่วนได้เสียในงบการเงินที่แสดงเงินลงทุนตามวิธีส่วนได้เสีย
และแสดงตามวิธีราคาทุนในงบการเงินเฉพาะของบริษัท

เงินลงทุนระยะยาวอื่นที่ไม่อยู่ในความต้องการของตลาด
แสดงไว้ในราคาทุนสุทธิจากค่าเผื่อการด้อยค่า

อาคาร และอุปกรณ์และค่าเสื่อมราคา

อาคารและอุปกรณ์แสดงตามราคาทุนหลังหักค่าเสื่อมราคาสะสม

ค่าเสื่อมราคาของอาคารและอุปกรณ์คำนวณจากราคาทุนของสินทรัพย์โดยวิธีเส้นตรงตามอายุการใช้งานโดยประมาณของสินทรัพย์ดังต่อไปนี้
: -

  ---------------------------------------------------- ------------------
                                                       จำนวนปี

  อาคาร                                                28

  เครื่องจักรและอุปกรณ์                                     5-30

  เครื่องตกแต่ง เครื่องใช้ไฟฟ้า                               5

  เครื่องใช้และอุปกรณ์สำนักงาน                               5-10

  ยานพาหนะ                                             5-10
  ---------------------------------------------------- ------------------

สิทธิการเช่าที่ดินและอาคารเช่า

บริษัทฯ บันทึกค่าสิทธิการเช่าที่ดินและอาคารไว้เป็นสินทรัพย์ไม่มีตัวตนโดยบริษัทฯ
ตัดจ่ายตามระยะเวลา 20-30 ปี

การด้อยค่าของสินทรัพย์

บริษัทจะพิจารณาการด้อยค่าของสินทรัพย์ประเภท สิทธิการเช่า อาคารและอุปกรณ์ เงินลงทุน
และสินทรัพย์ไม่มีตัวตนต่าง ๆ เมื่อมีข้อบ่งชี้ที่ทำให้เชื่อว่าสินทรัพย์ อาจเกิดการด้อยค่า
บริษัทจะประมาณมูลค่าที่คาดว่าจะได้รับคืนของสินทรัพย์นั้น

หากราคาตามบัญชีของสินทรัพย์นั้นสูงกว่ามูลค่าที่คาดว่าจะได้รับคืน
บริษัทจะรับรู้ผลต่างนั้นเป็นรายการขาดทุนจากการด้อยค่าในงบกำไรขาดทุน

กำไร(ขาดทุน)ต่อหุ้นขั้นพื้นฐาน

กำไร(ขาดทุน)ต่อหุ้นขั้นพื้นฐานคำนวณโดยการหารกำไร(ขาดทุน)สุทธิสำหรับปีด้วยจำนวนหุ้นสามัญถัวเฉลี่ยถ่วงน้ำหนักที่ออกจำหน่ายและเรียกชำระแล้วในระหว่างปี

ในปีที่ผ่านมา ผู้สอบบัญชีของบริษัทฯ ที่ได้รับความเห็นชอบจากคณะกรรมการกำกับหลักทรัพย์ คือ
นายอธิพงศ์ อธิพงศ์สกุล ผู้สอบบัญชีรับอนุญาตทะเบียนเลขที่ 3500 แห่งบริษัท เอเอ็นเอส ออดิท
จำกัด

งบการเงิน

อัตราส่วนทางการเงิน

  --------------------------------------------- ------------ -------------
                                                ปี 2550       ปี 2549

  อัตราส่วนสภาพคล่อง                               16.43        9.39

  อัตราส่วนสภาพคล่องหมุนเร็ว                         9.15         6.07

  อัตราส่วนสภาพคล่องกระแสเงินสด                     0.60         0.47

  อัตราส่วนหมุนเวียนลูกหนี้การค้า                       2.99         2.63

                                                             

  ระยะเวลาเก็บหนี้ (เดือน)                          3.85         4.42

  ระยะเวลาผลิตและขายสินค้า (เดือน)                  4.84         3.61

                                                             

  อัตรากำไรขั้นต้น (%)                              21.83        26.51

  อัตราผลตอบแทนผู้ถือหุ้น (%)                         (0.30)       1.61

                                                             

  อัตราการหมุนของสินทรัพย์                           0.28         0.29

  อัตราส่วนหนี้สินต่อส่วนของผู้ถือหุ้น                      0.03         0.08
  --------------------------------------------- ------------ -------------

คำอธิบายและการวิเคราะห์ของฝ่ายจัดการ

ผลการดำเนินงาน

สืบเนื่องจากสภาพเศรษฐกิจของประเทศที่ถดถอยในปีที่ผ่านมา ทำให้ผลการดำเนินงานสำหรับปี
2550 ลดลงโดยบริษัทฯ มีรายได้จากการดำเนินงาน 40.39 ล้านบาท
มีค่าใช้จ่ายในการดำเนินงาน 40.81 ล้านบาท
และหลังหักดอกเบี้ยจ่ายและภาษีเงินได้นิติบุคคลแล้วบริษัทขาดทุนสุทธิ 0.42 ล้านบาท ลดลงจากปี
2549 ซึ่งมีกำไรสุทธิ 2.3 ล้านบาท ปี 2550 มีสินทรัพย์รวม 146 ล้านบาท ลดลงจากปี 2549 ที่มี
154 ล้านบาท ในขณะเดียวกันหนี้สินของบริษัทฯ มีจำนวน 4.7 ล้านบาท ลดลงจากปี 2549
ซึ่งมีจำนวน 11.1 ล้านบาท

ทำให้อัตรากำไรขั้นต้นของบริษัทฯ ลดลงจากปี 2549 เหลือ 21.83%
สืบเนื่องจากการลดลงของรายได้จากการโฆษณาที่ยังไม่ปรับตัวดีขึ้น
ในขณะที่ต้นทุนการผลิตคือกระดาษหนังสือพิมพ์เป็นวัตถุดิบหลักในการผลิต
และต้นทุนบางส่วนเป็นต้นทุนคงที่ไม่สามารถลดลงในอัตราส่วนเดียวกัน ซึ่งบริษัทฯ
ไม่สามารถเพิ่มราคาจำหน่ายตามต้นทุนที่เพิ่มขึ้นได้

การบริหารสินทรัพย์

แม้ว่าสภาวะเศรษฐกิจของประเทศลดลง ลูกหนี้ของบริษัทฯ มีปัญหาบ้าง ทำให้ระยะเวลาเก็บหนี้
หรืออัตราหมุนเวียนของลูกหนี้ สำหรับปี 2550 อยู่ที่ 3.85 เดือน ซึ่งดีขึ้นเล็กน้อย เมื่อเทียบกับปี
2549 ซึ่งมีระยะเวลาเก็บหนี้ 4.42 เดือน บริษัทฯ ได้ตระหนักถึงปัญหาการเก็บหนี้
จึงเข้มงวดและระมัดระวังในการขยายระยะเวลาเครดิต
เพื่อหลีกเลี่ยงความเสียหายจากการเก็บหนี้ไม่ได้

สำหรับระยะเวลาผลิตและขายสินค้า เพิ่มขึ้นจาก 3.61 เดือน ในปี 2549 เป็น 4.84 เดือน ในปี
2550 เพื่อประโยชน์ในการบริหารราคาวัตถุดิบ
และป้องกันความผันผวนของต้นทุนกระดาษหนังสือพิมพ์ โดยที่บริษัทฯ
คาดว่าจำนวนวัตถุดิบมีเพียงพอต่อการผลิต

  สภาพคล่องทางการเงิน

ตลอดระยะเวลาที่ผ่านมา บริษัทฯ ดำเนินนโยบายทางการเงินอย่างระมัดระวัง
รักษาสภาพคล่องทางการเงินไว้ในระดับที่ดีขึ้น ทำให้ปี 2550 มีอัตราส่วนสภาพคล่อง อยู่ที่ 16.43
เท่า เมื่อเทียบกับปี 2549 อยู่ที่ 9.39 เท่า โดยมีอัตราส่วนสภาพคล่องหมุนเร็วอยู่ที่ 9.15
เท่าในปี 2550 และ 6.07 เท่า ในปี 2549 ในขณะที่อัตราส่วนหนี้สินต่อส่วนของผู้ถือหุ้นอยู่ที่ 0.03
เท่า ซึ่งดีขึ้นจากปี 2549 ที่มีอัตราส่วนอยู่ที่ 0.08 เท่า
และมีอัตราส่วนสภาพคล่องกระแสเงินสดอยู่ที่ 0.60 เท่า และ 0.47 ตามลำดับ

  แหล่งที่มาของเงินทุน

เนื่องจากปัจจุบันบริษัทฯ ยังไม่มีโครงการลงทุนใดที่จะต้องใช้เงินทุนจำนวนมาก
และผลการดำเนินงานในปัจจุบันของบริษัทฯ
สร้างเงินทุนหมุนเวียนที่เพียงพอในการขยายกิจการของบริษัทฯ

ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

จากภาวะเศรษฐกิจที่ยังไม่ฟื้นตัวอย่างชัดเจนในปีที่ผ่านมา
ทำให้การบริหารการตลาดต้องใช้ความระมัดระวัง ส่งผลกระทบต่อรายได้โฆษณา
บริษัทจึงต้องใช้นโยบายการส่งเสริมการขายต่างๆ รวมทั้งพยายามรักษากลุ่มลูกค้าเดิม
และขยายลูกค้าใหม่เพิ่ม เน้นคุณภาพและบริการ เพื่อเพิ่มประสิทธิภาพการทำงาน
โดยการให้บริการที่ดีเป็นที่ประทับใจแก่ลูกค้า รวมถึงนโยบายการทำธุรกิจแบบระมัดระวัง
ควบคุมต้นทุนและค่าใช้จ่ายในการดำเนินงานอย่างเข้มงวด ปี 2551 บริษัทฯ
มีความมั่นใจว่าการขยายตัวทางเศรษฐกิจในประเทศ และมีแนวโน้มเพิ่มสูงในอนาคต
และแนวโน้มของเศรษฐกิจประเทศจีน ที่เป็นมหาอำนาจทางเศรษฐกิจโลก
ทำให้ประชาชนและบุคคลทั่วไปมีความสนใจที่จะทำการค้ากับประเทศจีน
ต้องการอ่านและรับรู้ข่าวสารและเหตุการณ์ต่างๆ ขยายตัวมากขึ้น และเรียนภาษาจีนมากขึ้น
อย่างไรก็ตามบริษัทฯ ยังคงมุ่งเน้นการเพิ่มประสิทธิภาพการดำเนินงานโดยรวม
เพื่อสร้างมูลค่าเพิ่มให้แก่ลูกค้า ธุรกิจหนังสือพิมพ์จีนของบริษัทย่อมขยายตัวดีขึ้น และบริษัทฯ
เชื่อมั่นว่าวิถีทางการดำเนินธุรกิจในอนาคตจะเปลี่ยนไปจากที่เป็นอยู่ในปัจจุบัน